Marketing Week - Μέλισσα: Φέρνει νέες σάλτσες - μαγιονέζες με την Kraft Heinz
Ανοδική η πορεία του 2018 σε αξία και όγκο
Μέλισσα: Φέρνει νέες σάλτσες - μαγιονέζες με την Kraft Heinz
15 Φεβρουαρίου 2019 | 16:46	Γράφει το	MarketingWeek Online Team	Topics: New Business,Τρόφιμα - Ποτά
Ανοδικά τόσο σε αξία, όπου κινήθηκε στο +6%, όσο και σε όγκο με +5%, καταγράφονται τα μεγέθη για τη Μέλισσα Κίκιζας στη διάρκεια του 2018, σύμφωνα με πηγές της εταιρείας.
Σημαντικό όχημα στην αναπτυξιακή στρατηγική της Μέλισσα Κίκιζας αναμένεται να αποτελέσουν τα προϊόντα με β-γλυκάνη καθώς και τα high protein, ενώ, στο πλαίσιο ανανέωσης του χαρτοφυλακίου της, η επιχείρηση προχώρησε πρόσφατα σε ολικό rebranding της σειράς Primo Gusto με τοποθέτηση σε όλους τους λιανεμπόρους.
Κατά το προσεχές διάστημα, αναμένεται να προσθέσει νέους κωδικούς αρτημάτων στο χαρτοφυλάκιό της μέσω της συνεργασίας που διατηρεί με την Kraft Heinz, φέρνοντας στα ράφια σάλτσες, μαγιονέζες και επώνυμες κέτσαπ. Όπως είναι γνωστό, η εταιρεία, η οποία επενδύει 15 εκατ. ευρώ, αναμένεται να ολοκληρώσει έως το τέλος του έτους τη δημιουργία νέου μύλου στη Λάρισα, ο οποίος θα οδηγήσει στην αύξηση της παραγωγής σιμιγδαλιού. Η εταιρεία έχει ως στόχο να κάνει το άνοιγμα στις αγορές της Κίνας για το 2019 και των ΗΠΑ για το 2020.